Heger, Eduard, poslanec NR SR (2019-06-24):
Ďakujem veľmi pekne, pán predsedajúci. Kolegyne, kolegovia, ja nechcem dlho k tomuto zákonu hovoriť. Ak teda dobre pozerám, tak vyčíslenie tohto dopadu je nejakých 8 mil. eur, čiže z pohľadu rozpočtu to nie je nejaká veľká čiastka, aj keď teda vieme, že niekedy tá debata sa tu dokáže byť búrlivá aj pri takýchto malých čiastkach. Ja by som možno chcel sa tak koncepčne opýtať, pretože máme to poslanecký návrh, a ja teda viem, že kolegovia z SNS začali predkladať viacej poslanecké návrhy preto, lebo hovorili, že aby teda nevyzerali zle v štatistikách, ale, ale aj tak máme polroka pred voľbami, ste, kolega mi tu ukazuje, že nie, čiže možno, máme možno menej pred voľbami, ale tak toho trištvrte roka, tak predpokladajme, že vo februári by mali byť voľby, takže sme tesne pred voľbami a prichádzate teraz so sériou tých balíčkov, a to sa netýka len tohto zákona, ale všetkej tej série, ktoré tu teraz predkladáte ako, ako jeden taký balíček. A ja sa naozaj pýtam, kolegovia, že, že prečo teda teraz. Však toto napríklad za 8 mil., to ste tu kľudne mohli urobiť aj hneď v prvý rok ako poslanecký návrh. Že kde je ten problém, že teraz, mne to naozaj príde ako taká veľká päsť na oko, proste pred voľbami tu ideme teda ľuďom vyjsť v ústrety, čo sa cení, samozrejme, keď ľuďom sa vychádza v ústrety. Ale tu sa ani nedá úplne pýtať alebo mohol..., to, to by som sa, budem sa to pýtať pri tých ďalších opatreniach, že z čoho to chcete teda zaplatiť, lebo to zatiaľ sme sa nedozvedeli. Čiže ale to najdôležitejšie je, že prečo práve teraz takéto opatrenie prichádza. A o to viac, keď je to formou poslaneckého návrhu. Ako to, to, poslanecký návrh by som aj vedel prehliadnuť, ale skôr ten timing mi naozaj príde veľmi, veľmi okatý a veľmi marketingový, tak ako vám to aj hovoria, a veľmi rád by som teda počul, ja som chcel pôvodne vo faktickej poznámke, ale keďže nevystupujete v rozprave, tak musím, musel som sa prihlásiť. Alebo tu by sa pýtalo, tu by sa omnoho viacej pýtalo pri tomto zákone, alebo keď sa chceme vôbec baviť o týchto poplatkoch, tak by sa skôr pýtalo sa baviť o nejakej reforme toho celého systému. Ale to neni moja parketa, do toho nechcem zabŕdať. Už ma len zaujala jedna informácia, ktorú ste povedali v úvodnom slove, pán predkladateľ, že sa očakáva zvýšenie životnej úrovne alebo mierne, mierne (reakcia z pléna), tak. Mierne, mierne zvýšenie životnej úrovne. Veľmi dobre, prepáčte, áno, nestihol som si to zapísať, ale vedel som, že tam bolo ešte teda prívetok či prívlastok, takže mierne. Hovoríme o 2,32, ktoré teda ten človek dostane vďaka tomuto opatreniu. 30 eur ročne. 2,32, to je mierne. Tak to je akože veľký otáznik. Lebo keby sme sa bavili aj o tých dôchodcoch, tak začnime o dôchodku 280, tak to neni ani, ani 10 %. Mierne by som si predstavoval aspoň tých 20-30 %, ale v pohode. A v tom teda len tú optiku aby sme vyladili. Čiže považujete to za mierne. Ja to beriem, mne to príde naozaj ako také, že tu ani nejde tak o tú sumu ako skôr o to gesto, že to je podľa mňa dôležitejšie. Lebo tá suma naozaj 2,32 z hľadiska pomoci ľuďom mesač..., na mesačnej báze je naozaj minimálna alebo akože zanedbateľná. Aj keď teda, samozrejme, dôchodca sa poteší určite alebo tí ľudia, ktorých sa to dotkne, sa potešia každému euru. O to pokoj, to v žiadnom prípade nechcem napádať. Len ma tam zaujalo to slovo mierne a zvýšenie životnej úrovni tiež. Čiže moja otázka, ak môžem zopakovať. Prečo teraz? A to je asi všetko, čo ma v tomto momente zaujíma. Ak by ste chceli doplniť, že aj z čoho to chcete financovať, tak samozrejme, budem rád. Ďakujem, skončil som.